
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 1078 

21 Δεκεμβρίου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός των ορίων αιγιαλού και δημιουργία ζώνης 


παραλίας στη θέση Παντουκιός, Συκιάδα, Δήμου 

Ομηρούπολης Νήσου Χίου Νομού Χίου. 1 

Κήρυξη δημοτικής δασικής έκτασης 3,3 στρεμ. ως α¬ 
ναδασωτέας, στηνπεριφ. Δήμου Μελιβοίας. 2 


ΑΠΟΦΑΣΕΙΣ 

Αριθ. 1101233/10441/Β0010 (1) 

Καθορισμός των ορίων αιγιαλού και δημιουργία ζώνης 
παραλίας στη θέση Παντουκιός, Συκιάδα, Δήμου Ομη¬ 
ρούπολης Νήσου Χίου Νομού Χίου. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 3200/55 «περί διοικητικής αποκε- 
ντρώσεως», όπως αυτές τροποποιήθηκαν και ισχύουν σή¬ 
μερα με τα Ν.Δ. 532/70, Β.Δ.704/70, Β.Δ. 705/70, Β.Δ. 
192/72, Π.Δ. 71/84, Π.Δ. 347/86, Ν. 2026/92 και Π.Δ. 97/93. 

2. Τις διατάξεις του Α.Ν. 2344/40 «περί αιγιαλού και πα¬ 
ραλίας», όπως έχουν τροποποιηθεί και συμπληρωθεί με¬ 
ταγενέστερα. 

3. Τις διατάξεις του Β.Δ. 439/70 «περί συμπληρώσεως 
των διατάξεων περί αιγιαλού». 

4. Τις διατάξεις του άρθρου 20 Ν. 719/77 «περί του τρό¬ 
που σύνταξης τοπογραφικών - υψομετρικών διαγραμμά¬ 
των από ιδιώτες μηχανικούς κ.λ.π.». 

5. Τις διατάξεις του άρθρου 100 του Π .Δ. 284/88 «περί συ- 
γκροτήσεως μεταξύ άλλων και της Επιτροπής καθορισμού 
ορίων αιγιαλού και παραλίας και θέσεων αμμοληψίας. 

6. Την υπ’ αριθμ. 1078204/927/0006Α/6.8.1992 κοινή Υ¬ 
πουργική Απόφαση των Υπουργών Προεδρίας και Οικονο¬ 
μικών, με την οποία διατηρείται σε ισχύ η Επιτροπή καθο¬ 
ρισμού ορίων αιγιαλού παραλίας και θέσεων αμμοληψίας. 

7. Τις διατάξεις του άρθρου 19 παράγραφος 5 Α.Ν. 
2344/95, του άρθρου 52 παράγραφος 6 Ν. 2218/94, του 
άρθρου 4 παρ. 7 του Ν. 2240/94, δυνάμει των οποίων αρ¬ 
μοδιότητες του Υπουργείου Οικονομικών που είχαν μετα- 


βιβασθεί στους Νομάρχες, ανήκουν στον Περ/κό Δ/ντή, 
σε συνδυασμό με αυτές του άρθρου 14 παρ. 2 του Ν. 
2399/96 με τις οποίες προβλέπεται η κατάργηση των θέ¬ 
σεων των Περιφερειακών Δ/ντών, οι αρμοδιότητες πλέον 
του οποίου περιήλθαν στο Γενικό Γραμματέατης Περιφέ¬ 
ρειας και ασκούνται από τον Αναπληρωτή Περιφερειακό 
Διευθυντή. 

8. Τις διατάξεις του τέταρτου εδαφίου της παραγράφου 
2 του άρθρου 1 και της παρ. 6 του ιδίου άρθρου του Ν. 
2503/97 «Διοίκηση, οργάνωση, στελέχωση της Περιφέρει¬ 
ας, ρύθμιση θεμάτων για την Τοπική Αυτοδιοίκηση και άλ¬ 
λες διατάξεις» (ΦΕΚ 107/Α), σύμφωνα με τις οποίες οι Πε¬ 
ριφερειακές Υπηρεσίες του Υπουργείου Οικονομικών, που 
συγκροτούσαν την Περιφερειακή Διοίκηση του Νομού ή 
Νομαρχίας, δεν υπήχθησαν στην ενιαία οργανική μονάδα 
της Περιφέρειας, ούτε καταργήθηκαν, αλλά αποτελούν α¬ 
πό 1.9.1997, Υπηρεσίες του Υπουργείου Οικονομικών. 

9. Την με αριθμ. πρωτ. 1100383/1330/Α0006/ (ΦΕΚ 
1485τΒ’/31.10.2001) κοινή απόφαση του Πρωθυπουργού 
και Υπουργού Οικονομικών «Περί ανάθεσης αρμοδιοτή¬ 
των του Υπουργού Οικονομικών στους Υφυπουργούς». 

10. Την με αριθμ. Πρωτ. 1043053/483/Α0006/9.5.2000 
(ΦΕΚ 622τ.Β’/10.5.2000) απόφαση του Υφυπουργού Οι¬ 
κονομικών περί μεταβίβασης αρμοδιοτήτων του Υφυ¬ 
πουργού Οικονομικών στους Γεν. Γ ραμματέα, Γ εν. Δ/ντές 
κ.λ.π. του Υπ. Οικονομικών. 

11. Την από 6 Μαρτίου 2001 Έκθεση της κατά το άρθρο 
100 του Π.Δ. 284/88 αρμόδιας Επιτροπής καθορισμού 
των ορίων του αιγιαλού παραλίας και θέσεων αμμολη¬ 
ψίας, που καθόρισε τα όρια του αιγιαλού και παραλίας 
στη θέση Παντουκιός, Συκιάδα, Δήμου Ομηρούπολης, 
Νήσου Χίου Νομού Χίου. 

12. Το από Σεπτέμβριο 1997 με κλίμακα 1:500 τοπογρα- 
φικό διάγραμμα, σε δύο πινακίδες του τμήματος Πολεοδο¬ 
μίας και Περιβάλλοντος Ν. Χίου, που συμπληρώθηκε - ενη¬ 
μερώθηκε τον Οκτώβριο 1999 από τον Σταύρο Βασιλάκη 
Αρχ. Μηχ. και έχει ελεγχθεί από την Τοπογράφο Μηχανικό, 
της Κτηματ. Υπηρ. Χίου Δημητράκη Λεμονιά στις 
14.10.1999 και θεωρήθει από την ίδια στις 23.2.2001, όπως 
ορίζουν οι διατάξεις του άρθρου 20 του Ν. 719/77 και συ¬ 
νοδεύουν την έκθεση της προαναφερόμενης Επιτροπής. 

13. Την σύμφωνη γνώμη του Γ ενικού Επιτελείου Ναυτι¬ 
κού που διατυπώθηκε στο Φ. 544.5/387/01 /Σχ616/16-5- 
2001 έγγραφό του, αποφασίζουμε: 

Επικυρώνουμε την από 6 Μαρτίου 2001 Έκθεση της κα¬ 
τά το άρθρο 100 του Π.Δ. 284/88 αρμόδιας Επιτροπής κα¬ 
θορισμού των ορίων του αιγιαλού και παραλίας και θέσε¬ 
ων αμμοληψίας «περί καθορισμού των ορίων αιγιαλού - 
παραλίας στην θέση Παντουκιός, Συκιάδα, Δήμου Ομη- 
ρούπολης, Νήσου Χίου, Νομού Χίου καθώς και το από Σε¬ 
πτέμβριο 1997, με κλίμακα 1:500 τοπογραφικό διάγραμ¬ 
μα, σε δύο πινακίδες, του Τμήματος Πολεοδομίας και Πε¬ 
ριβάλλοντος Ν. Χίου, που συμπληρώθηκε ενημερώθηκε 
τον Οκτώβριο 1999 από τον Σταύρο Βασιλάκη Αρχ. Μηχ. 
Ελέγχθηκε στις 14.10.1999 από την Δημητράκη Λεμονιά 
Τοπογράφο Μηχανικό της Κτηματικής Υπηρεσίας Ν. Χίου 
και θεωρήθηκε απάτην ίδια στις 23.2.2001 όπως ορίζουν 
οι διατάξεις του άρθρου 20 του Ν. 719/77. 

Στο τοπογραφικό αυτό διάγραμμα καθορίσθηκαν από 
την αρμόδια Επιτροπή όπως πιο πάνω αναφέρεται. 

Τα όρια του αιγιαλού με κόκκινη συνεχή πολυγωνική 

γραμμή, με στοιχεία 1,2,3.27,28,28Α, 29, της οποίας οι 

κορυφές εξασφαλίζονται με ορθογώνιες συντεταγμένες 
από το Κρατικό Τριγωνομετρικό Δίκτυο. 

Τα όρια της παραλίας με κίτρινη συνεχή πολυγωνική 

γραμμή με στοιχεία 1 ’, 2’, 3’.27,28’, 28Α’, 28Β’, 29’ 

ταυτισμένη με την οριογραμμή του αιγιαλού σε όλο το μή¬ 
κος της, εκτός από το τμήμα 1 ’, 2’, 3’, 4’, 5’, 6’, 7’, 8’, 9’, ΙΟ’ 
και το τμήμα 28'Β, 29’, 29Ά, τα οποία είναι παράλληλα σε 
σταθερή απόσταση δέκα (10) μέτρων από τα αντίστοιχα 
τμήματα του αιγιαλού. Οι κορυφές εξασφαλίζονται με ορ¬ 
θογώνιες συντεταγμένες, εξαρτημένες από το Κρατικό 
Τριγωνομετρικό Δίκτυο. 

Το πλάτος της παραλίας που καθορίσθηκε σε όλο το μή¬ 
κος, εξυπηρετεί τους σκοπούς της παραγράφου 1 του 
άρθρου 7 του Α.Ν. 2344/40 και είναι σύμφωνη με την 
571/2000 γνωμοδότηση του Ν.Σ.Κ. 

Η παρούσα απόφαση μαζί με την Έκθεση της Επιτρο¬ 
πής και το τοπογραφικό διάγραμμα να δημοσιευθούν 
στην Εφημερίδα της Κυβερνήσεως. 

Αθήνα, 19 Νοεμβρίου 2001 

Με εντολή Υπουργού 
Ο Γενικός Διευθυντής 
Δημ. Περιουσίας & Εθν. Κληρ/των 
ΣΠΥΡΟΣΙ. ΣΤΑΘΗΣ 


ΕΚΘΕΣΗ ΕΠΙΤΡΟΠΗΣ ΚΑΘΟΡΙΣΜΟΥ 
ΤΩΝ ΟΡΙΩΝ ΑΙΓΙΑΛΟΥ - ΠΑΡΑΛΙΑΣ 
(Άρθρο 74 Π.Δ. 636/77) 

Για τον καθορισμό για πρώτη φορά των ορίων Αιγιαλού 
και Παραλίαςτου οικισμού «Παντουκιός» Συκιάδα, Δήμου 
Ομηρούπολης, Νήσου Χίου, Νομού Χίου. 

Στη Χίο σήμερα, 6 Μαρτίου 2001 οι υπογεγραμμένοι: 

1. Τσούρος Νικόλαος - Εφοριακός ΠΕ/Α Αναπληρωτής 
Προϊστάμενος της Κτηματικής Υπηρεσίας Δημοσίου Ν.Χί¬ 
ου, ως Πρόεδρος. 

2. Δημητράκη Λεμονιά - Τοπογράφος μηχανικός ΠΕ/Δ - 
Υπάλληλοςτης Κτηματικής Υπηρεσίας Δημοσίου Ν. Χίου, 
ως μέλος. 

3. Χρόνης Αναστάσιος - Αντιπλοίαρχος Λ.Σ. Κεντρικός 
Λιμενάρχης Ν. Χίου, με νόμιμο αναπληρωτή του τον Πρέ- 
κα Δημήτριο Πλωτάρχη Λ.Σ. ως μέλος, αποτελούντες την 
επιτροπή καθορισμού των ορίων Αιγιαλού και Παραλίας 
δυνάμει του άρθρου 74 του Π.Δ. 636/77, ορισθέντες δια 
της υπ’ αριθ. Πρωτ. 643/ 8 Μαρτίου 2000 απόφασης του 


Προϊσταμένου της Οικονομικής Επιθεώρησης Βορείου 
Αιγαίου του Υπουργείου Οικονομικών, συγκλιθείσα ύστε¬ 
ρα από πρόσκληση του Προέδρου της Επιτροπής, μετα¬ 
βήκαμε στην προαναφερθείσα περιοχή στις 5 Φεβρουά¬ 
ριου 1999, λαβόντες υ π’ όψιν: 

1. Την από 20.8.98 αίτηση της Κοινότητας Συκιάδας και 
την από 5.11.1999 αίτηση του Δήμου Ομηρούπολης, με 
την οποία ζητείται ο καθορισμός των ορίων του αιγιαλού 
στην προαναφερθείσα περιοχή. 

2. Το από Σεπτέμβριο 1997 Τοπογραφικό Διάγραμμα 
του Τμήματος Πολεοδομίας και Περιβάλλοντος της Νο¬ 
μαρχιακής Αυτοδιοίκησης Χίου, σε δύο πινακίδες, σε κλί¬ 
μακα 1/500, το οποίο συμπληρώθηκε - ενημερώθηκε τον 
Οκτώβριο του 1999 από τον Σταύρο Βασιλάκη Αρχιτέκτο¬ 
να μηχανικό, και ελέγχθηκε από την Δημητράκη Λεμονιά - 
Τοπογράφο μηχανικό της Κτηματικής Υπηρεσίας Δημοσί¬ 
ου Ν. Χίου, στις 14.10.1999 και θεωρήθηκε από την Δημη¬ 
τράκη Λεμονιά - Τοπογράφο μηχανικό της Κτηματικής Υ¬ 
πηρεσίας Δημοσίου Ν. Χίου, στις 23.2.2001, όπως το άρ¬ 
θρο 20 του Ν. 719/77 και το με αριθ. Πρωτ. 1121409/35/1/ 
24.1.2000 έγγραφο του Υπουργείου Οικονομικών ορίζει. 

3. Τις διατάξεις του Α.Ν. 2344/40, όπως έχει τροποποιη¬ 
θεί και ισχύει σήμερα. 

4. Την αντίληψη που σχηματίσαμε από την επιτόπια με¬ 
τάβαση μας περί του πλάτους της βρεχομένης ζώνης της 
ξηρός και των λοιπών συναφών στοιχείων ήτοι: 

Α) Περιγραφή της περιοχής:Η περιοχή είναι βραχώδης 
με ασβεστολιθική σύσταση σε όλη της την έκταση, με μι¬ 
κρό πάχος αποσαθρωμένων καλυμμάτων που δημιουρ¬ 
γούν γενικά σταθερά πρανή με μικρές κλίσεις και ύψη που 
ποικίλλουν. 

Ειδικά στον λιμενίσκο του «Παντουκιός» που βρίσκεται 
και ο οικισμός είναι ημιβραχώδης, με ημιπεδινά τμήματα 
ιδιαίτερα στο Νότιο μέρος του λιμενίσκου. 

Η σύσταση του εδάφους στο λιμενίσκο του «Παντου¬ 
κιός», αποτελείται από ασβεστολιθικές αποθέσεις (άμ¬ 
μος, κροκάλες) και στο Νότιο και Ν.Δ. τμήμα του παρατη¬ 
ρούνται παλαιοζωικά πετρώματα. 

Η βλάστηση είναι ελάχιστη και περιλαμβάνει αλμυρίκια 
ιδιαίτερα στο Νότιο άκρο του λιμενίσκου και ελάχιστους 
θάμνους. 

Υπάρχουν κτίσματα παλαιό και νεότερα σε όλο το μή¬ 
κος, της υπό καθορισμό περιοχής με εξαίρεση το Νότιο ά¬ 
κρο της. 

Β) Κατάσταση ακτής: Τα Β.Δ. παράλια του λιμενίσκου 
είναι κρηπιδωμένα, ενώ στο νότιο μέρος η ακτή αποτελεί- 
ται από ψιλό βότσαλο και ελάχιστη άμμο σε πολύ μικρό 
πλάτος. 

Γ) Κατάσταση θαλάσσιου χώρου: Στο Β.Δ. τμήμα του λι¬ 
μενίσκου ο θαλάσσιος χώρος έχει βάθος περίπου 2.5 μ. 
κοντά στην προβλήτα. Τα βάθη στο εσωτερικό του λιμενί¬ 
σκου είναι της τάξης των 30 μ. 

Η ισοβαθής των 5 μ. βρίσκεται σε απόσταση 50 μ. μέχρι 
70 μ. από την ακτή. Τ α βάθη στο εσωτερικό των Ν Λ. και Α¬ 
νατολικού τμημάτωντου λιμενίσκου είναιτηςτάξηςτων 10 
- 20 μ. Η ισοβαθής των 10 μ. βρίσκεται σε απόσταση 50μ. 
από τα Α. και Δ. παράλια και μέχρι 200μ. από το μυχό του. 

Βράχοι πάνω από την επιφάνεια της θάλασσας βρίσκο¬ 
νται σε μικρές αποστάσεις από την ακτή. 

Τ ο ανάπτυγμα πελάγους δεν είναι μεγάλο εξαιτίας της νη¬ 
σίδας «Αγ. Στέφανος» που βρίσκεται κοντά στον λιμενίσκο. 

Δ) Παλίρροιες: Η στάθμη της θάλασσας ανεβαίνει ή κα¬ 
τεβαίνει κατά 0,30 εκατ., όταν πνέουν άνεμοι Νότιοι ή Βό- 

ρειοι αντίστοιχα. Τα θαλάσσια ρεύματα που υπάρχουν εί¬ 
ναι τα ίδια σ’όλο το Β.Α. Αιγαίο και συγκεκριμένα κατευ- 
θύνονται αντίθετα προς τον πνέοντα άνεμο, με διεύθυνση 
από Βορρά προς Νότο και από Νότο προς Βορρά, με τα¬ 
χύτητα προς Βορρά που κυμαίνεται από 0,5 μέχρι 2,5 κόμ¬ 
βους και με ταχύτητα προς Νότο, που κυμαίνεται από 0,5 
μέχρι 1,5 κόμβους. 

Ε) Επικρατούσες καιρικές συνθήκες: Επικρατούν οι ί¬ 
διες καιρικές συνθήκες, που επικρατούν σ’ όλο το Β.Α. Αι¬ 
γαίο. Οι επικρατούντες άνεμοι έχουν την Άνοιξη Β.Α. δι¬ 
εύθυνση, τους χειμερινούς μήνες πνέουν Βόρειοι και Νό¬ 
τιοι άνεμοι ισχυροί και το θέρος πνέουν Β.Α. άνεμοι τις 
πρωινές ώρες και Β.Δ. άνεμοιτις απογευματινές ώρες και 
η ένταση τους δεν ξεπερνά το χειμώνα τα 7 Βθαυίοιίε. 

Το ύψος του κύματος είναι της τάξης των 0,30 εκ. - 0,60 
εκ. σε όλο τον όρμο. 

5. Το με αριθ. Φ. 544.5/714/00/Αριθ/Σχ. 1345/25.10.2000 
έγγραφο του Γ.Ε.Ν. 

6. Το με αριθ. Πρωτ. 1097814 /9832/ΒΟ010/8.11.2000 
έγγραφο του Υπουργείου Οικονομικών, με το οποίο κοι¬ 
νοποιείται η 571/2000 γνωμοδότηση του Ν.Σ.Κ. περί δυ¬ 
νατότητας δημιουργίας ή μη παραλίας. 

7. Το γεγονός ότι ο οικισμός προϋφίσταται του 1923, 
σύμφωνα με το αριθ. Πρωτ. 767/14.3.01 έγγραφο του 
Τμήματος Πολεοδομίας και Περιβάλλοντος Νομαρχια¬ 
κής Αυτοδιοίκησης Χίου. 

8. Το γεγονός ότι εάν περιληφθούν στη ζώνη της παρα¬ 
λίας, τα υφιστάμενα κτίσματα θα καταστραφεί ένας πα¬ 
ραλιακός νησιώτικος οικισμός. 

9. Το γεγονός ότι εάν περιληφθούν στη ζώνη της παρα¬ 
λίας υφιστάμενα κτίσματα οικισμού που έχει χαρακτηρι- 
σθεί οικισμός προϋφιστάμενος του 1923 θα δημιουργη- 


θεί ένα κοινωνικό πρόβλημα στην περιοχή, χωρίς ουσια¬ 
στικό όφελος για το Δημόσιο. 

Ενόψειτωνπροαναφερθέντωνη Επιτροπή, αποφασίζει: 

1. Καθορίζει επί του προαναφερθέντος Τοπογραφικού 
Διαγράμματος την οριογραμμή του Αιγιαλού με κόκκινη 
συνεχή πολυγωνική γραμμή 1,2, 3, 4, 5, 6, 7, 8, 9, 10, 11, 
12, 13, 14, 15, 16, 17, 18, 19, 20, 21,22, 23, 24, 25, 26, 27, 
28,28Ά, 29, της οποίας οι κορυφές εξασφαλίζονται με ορ¬ 
θογώνιες συντεταγμένες, εξαρτημένες από το Κρατικό 
Τριγωνομετρικό Δίκτυο. 

2. Την οριογραμμή της παραλίας με κίτρινη συνεχή πο¬ 
λυγωνική γραμμή Τ, 2’, 3’, 4’, 5’, 6’, 7’, 8’, 9’, ΙΟ’, 11 12’, 
13’, 14’, 15’, 16’, 17’, 18’, 19’, 20’, 21 ’, 22’, 23’, 24’, 25’, 26’, 
27’, 28’, 28’Α, 28’Β, 29’, ταυτισμένη με την οριογραμμή 
του αιγιαλού, σ’όλο το μήκος της, εκτός από το τμήμα 1 ’, 
2’, 3’, 4’, 5’, 6’, 7’, 8’, 9’, ΙΟ’ καιτοτμήμα 28’Β, 29’, 29’Α, τα 
οποία είναι παράλληλα σε σταθερή απόσταση δέκα (10) 
μέτρων από τα αντίστοιχα τμήματα του αιγιαλού. 

Οι κορυφές της εξασφαλίζονται με ορθογώνιες συντε¬ 
ταγμένες, εξαρτημένες από το Κρατικό Τριγωνομετρικό 
Δίκτυο. 

3. Η Επιτροπή έκρινε ότι το πλάτος της παραλίας που 
καθορίστηκε σε όλο το μήκος, εξυπηρετεί τους σκοπούς 
της παραγράφου 1 του άρθρου 7 του Α.Ν. 2344/40 και εί¬ 
ναι σύμφωνη με την 571/2000 γνωμοδότηση του Ν. Σ.Κ. 

Ο Πρόεδρος 
ΝΙΚΟΣ ΤΣΟΥΡΟΣ 

Τα μέλη 

ΛΕΝΟΝΙΑ ΔΗΜΗΤΡΑΚΗ ΑΝΑΣΤΑΣΙΟΣ ΧΡΟΝΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 3288 ( 2 ) 

Κήρυξη δημοτικής δασικής έκτασης 3,3 στρεμ. ως ανα¬ 
δασωτέας, στηνπεριφ. Δήμου Μελιβοίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1 · Τις διατάξεις του Ν.2503/97 «περί διοικητικής αποκέ¬ 
ντρωσης». 

2. Την αριθμ. 1860/23.3.2001 (ΦΕΚ.421/12.4.2001) Από¬ 
φαση Γ.Γ. Περιφ. Θεσσαλίας «περί εξουσιοδότησης των 
Προϊσταμένων της Περιφέρειας, των Δ/ντών Δασών των 
Νομών, των Δασαρχών κλπ. να υπογράφουν με εντολή 
του». 

3. Τις διατάξεις των άρθρων 38 παρ. 1 και 41 παρ. 1 και 
3 του Ν. 998/79 «περί προστασίας των δασών κλπ.». 

4. Τις α) 160417/1180/8.7.80 και β) 182447/3049/24.9.80 
Δ/γές του Υπουργείου Γεωργίας σχετικές με την κήρυξη 
εκτάσεων ως αναδασωτέων. 

5. Την αριθ. 3111/14.11.2001 αναφορά του Δασαρχείου 
Αγιάς με την οποία προτείνεται η κήρυξη της δημοτικής 
δασικής έκτασης των 3,3 στρεμμάτων που βρίσκεται στη 


θέση «Πρόδρομος» περιοχής Δ.Δ. Μελιβοίας, Δήμου Με- 
λιβοίας, ως αναδασωτέας, αποφασίζουμε: 

Κηρύσσουμε αναδασωτέα την δημοτική δασική έκταση 
των 3,3 στρεμμάτων, της οποίας η βλάστηση καταστρά¬ 
φηκε λόγω παράνομης κατάληψης και εκχέρσωσης, στη 
θέση «Πρόδρομος», περιοχής Δ.Δ. Μελιβοίας, Δήμου Με- 
λιβοίας και η οποία ορίζεται: 

ΑΝΑΤΟΛΙΚΑ: Δημοτική δασική έκταση. 

ΔΥΤΙΚΑ: Αγρός ιδίου (Ρήγα Ιωάννη του Βασιλείου). 

ΒΟΡΕΙΑ: Δημοτική δασική έκταση. 

ΝΟΤΙΑ: Δημοτική δασική έκταση και αγρό Χαρατσή Γε¬ 
ωργίου. 

Η ανωτέρω έκταση, η οποία απεικονίζεται μετά στοιχεία 
Α, Β, Γ, Δ, Ε, Ζ, Αστό διάγραμμα του Δασαρχείου Αγιάς το 
οποίο αποτελεί αναπόσπαστο τμήμα της παρούσης, θα α¬ 
ναδασωθεί με τη φυσική διαδικασία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 27 Νοεμβρίου 2001 

Με εντολή Γενικού Γραμματέα Περιφέρειας 
Ο Δ/ντής Δασών Ν. Λάρισας 
ΒΑΣΙΛΕΙΟΣ ΙΤΣΙΟΣ 

